Baggrund

Som led i Stormflodssikring af Køge By planlægger Køge Kommune at etablere et klæglersdige  i klitterne på Ølsemagle Revle og Staunings Ø, således at klitterne opnår en højde på 2,8 m over normal vandstand. Etableringen af klitterne med tilhørende sluser gør det nødvendigt at grave vadefladerne mellem Ølsemagle Revle og Staunings Ø væk (se figur 1 i vedlagte rapport). Altså de vadeflader som mange af de rastende vadefugle står på! 
DOF er absolut positiv overfor stormflodssikring af Køge By, men selvsagt stærkt i mod, at det udføres som forslået af Køge Kommune. DOF har derfor fra start markeret modstand mod det af Køge Kommune forslåede indgreb i det fredede Natura 2000 område omkring Ølsemagle Revle og Staunings Ø. DOF anbefaler således et dige landværts for lagunerne og Natura 2000 området. En løsning som Kystinspektoratet har pålagt kommunen at forholde sig til efter første høring om projektet. Du kan læse DOF høringssvar til Køge Kommune her.
Du kan se samtlige Køge Kommunes dokumenter i sagen her http://www.koege.dk/borger/Natur-miljoe-og-energi/Klimatilpasning/Kystsikring.aspx . 

Ekskursion til Ølsemagle Revle søndag d. 20/8

[bookmark: _GoBack]For at informere borgerne i Køge Kommunes planer afholder DOF-Køge bugt en offentlig tur til Ølsemagle Revle søndag d. 20-8 fra kl. 9.00 til 13.00. Som DOF medlem opfordres du til at møde op og være med til at fortælle om de mange gode fugleoplevelser du har haft på Ølsemagle Revle, så vi får gjort det klart hvor vigtigt er fugleområde Ølsemagle Revle er. For nærmere spørgsmål om turen kontakt turleder Søren Mygind (22354550). Vi mødes ved Ishuset på Dæmningen kl. 9.00   
